CELEX: 62007CA0085
Language: et
Date: 2007-12-18 00:00:00
Title: Kohtuasi C-85/07: Euroopa Kohtu (kaheksas koda) 18. detsembri 2007 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Direktiiv 2000/60/EÜ — Artikli 5 lõige 1 ja artikli 15 lõige 2 — Ühenduse veepoliitika — Valglapiirkond — Koondaruanne ja analüüsid — Teatis)

23.2.2008   
            
            
               ET
            
            
               Euroopa Liidu Teataja
            
            
               C 51/25
            
         Euroopa Kohtu (kaheksas koda) 18. detsembri 2007. aasta otsus — Euroopa Ühenduste Komisjon versus Itaalia Vabariik
   (Kohtuasi C-85/07) (1)
   
   (Liikmesriigi kohustuste rikkumine - Direktiiv 2000/60/EÜ - Artikli 5 lõige 1 ja artikli 15 lõige 2 - Ühenduse veepoliitika - Valglapiirkond - Koondaruanne ja analüüsid - Teatis)
   (2008/C 51/41)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja D. Recchia)
   
      Kostja: Itaalia Vabariik (esindajad: M. I. Braguglia ja advokaat M. G. Fiengo)
   Kohtuasja ese
   Liikmesriigi kohustuste rikkumine — Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275), artikli 5 lõike 1 ja artikli 15 lõike 2 rikkumine — Koondaruande esitamata jätmine artikli 5 alusel nõutavate analüüside kohta seoses teatud valglapiirkondadega — Direktiivi artikli 5 lõikes 1 ette nähtud analüüside ja ülevaadete tegemata jätmine
   Resolutiivosa
   
               1)
            
            
               Kuna Itaalia Vabariik ei esitanud Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik, artikli 5 lõikes 1 nõutud analüüside kohta koondaruannet seoses Serchio pilootvalglapiirkonnaga ja osaga Ida-Alpide, Põhja-Apenniinide, Kesk-Apenniinide ja Lõuna-Apenniinide valglapiirkondadest ning kuna ta jättis tegemata nimetatud direktiivi artikli 5 lõikes 1 nimetatud analüüsid ja ülevaated, on Itaalia Vabariik rikkunud selle direktiivi artikli 5 lõikest 1 tulenevaid kohustusi.
            
         
               2)
            
            
               Mõista kohtukulud välja Itaalia Vabariigilt.
            
         
      (1)  ELT C 95, 28.4.2007.